text: Kvinde er forsvundet på Fanø
  02 januar 2013 kl. 12.19
  Efter en fest på Fanø er en kvinde væk. Hun eftersøges af politi og Søværnets Operative Kommando.
  Kvinden var med en bekendt sejlet til Fanø tirsdag for at deltage i en privat fest på Vestervejen i Nordby på Fanø.
  De to skulle sove på båden, men onsdag morgen var kvinden ikke dukket op. Hun var heller ikke i huset, hvor hun var til fest.
  Den mandlige bekendte kontaktede derfor politiet.
  Hendes personlige ting ligger på båden, og hun har heller ikke sin mobiltelefon på sig.
  Kvinden eftersøges i øjeblikket med redningsbåde og politihunde, og der er også rekvireret helikopter til eftersøgningen.
  Signalement af kvinden:
  52 år
  165-170 cm høj og almindelig til kraftig af bygning
  Skulderlangt mellemblondt hår
  Bærer briller
  Iført mørk trøje, mørke jogging bukser og lyse korte støvler.
  Hvis du har set kvinden eller ved noget om hendes færden, bedes du kontakte politiet på telefon 1-1-4.
  